પંદરસો વર્ષ પહેલાં નાનકડા ગુર્જરદેશની ભુમીની સીમા ઉત્તરે રાજપુતાના (રાજસ્થાન)માં જોધપુરના પ્રદેશથી લઈને નીચે દક્ષીણે હાલના ઉત્તર ગુજરાતમાં સરસ્વતી નદીને કીનારે પુરી થતી. તેમાં જોધપુર – ઝાલોર – આબુ પર્વત (અર્બુદગીરી) ના વીસ્તાર સમાવીષ્ટ હતા. ત્યારે ગુર્જરનું પાટનગર (રાજધાની) રાજપુતાના (રાજસ્થાન) પ્રદેશમાં ભીલ્લમાલ કે ભીનામાલ કે શ્રીમાલ નામે ઓળખાતું નગર હતું. ભીલ્લમાલ આબુથી પશ્ચીમે લગભગ પચાસેક માઈલના અંતરે હતું.